الحنفيه او الاحناف او المذهب الحنفى او الفقه الحنفى مذهب اسلامى منسوب لابو حنيفه النعمان (80هـ - 150هـ), و هوا مذهب فقهى من المذاهب الفقهيه الاربعه المشهوره عند اهل السنه و الجماعه زى المذهب المالكى, و المذهب الشافعى, و المذهب الحنبلى. المذهب الحنفى من اكتر المذاهب اللى اتكتب لبها الاستمرار و اتلقتها الامه بالقبول و بيتسمى مذهب اهل الراى, و هوا المذهب الاكتر انتشار فى العالم و اقدم المذاهب الاربعه, و بتتمثل اهميته فى انه مش مجرد اقوال الامام ابو حنيفه لوحده, لكن اقواله و اقوال اصحابه, و بيعتبر مذهب الاحناف من المذاهب اللى كان ليها فضل كبير على الفقه الاسلامى, من خلال تحرير مسائله, و ترتيبها فى ابواب, و الامام ابو حنيفه اول مين دون علم الشريعه و رتبه ابواب, و تابعه مالك بن انس فى ترتيب الموطا, و ما سبقش ابو حنيفه فى دا حد لان الصحابه و التابعين كانو بيعتمدو على قوة حفظهم, فلما شاف ابو حنيفه العلم منتشر, خاف عليه يضيعوه, فدونه و خلاه ابواب مبوبه, و كتب مرتبه.